કાર્યકરોની દાદાગીરી સામે પોલીસ કે તંત્ર પણ કશું કરે નહિ. સામે આ જ કાર્યકરો પક્ષને સત્તામાં રાખવા માટે કામય કામ કરતા રહે. આ તંત્ર એટલી હદે મૂળિયા ઘાલી ગયું છે ડાબેરીને હરાવીને મમતા બેનરજીની સરકાર આવી છે ત્યારથી સિન્ડિકેટ પર ટીએમસીના કાર્યકરોએ કબજો જમાવી લીધો છે. આ કાર્યકરોને ખુશ રાખવા સરકાર પણ તેમને અટકાવી શકતી નથી. મમતા બેનરજી વચ્ચે વચ્ચે જાહેરમાં અપીલ કરીને સિન્ડિકેટને ઉઘરાણું ના કરવા માટે કહેતા રહે છે. પણ તે એક દેખાડો છે અને સિન્ડિકેટનો ધંધો ચારેકોર એટલો જામી ગયો છે કે બંગાળની પ્રજાએ પણ તેને સ્વીકારી લીધો છે.